乍馬卡舒吉

乍馬阿默卡舒吉係沙特阿拉伯記者、報紙總編。2017年9月開始，佢間唔中幫《華盛頓郵報》寫專欄。

新聞生涯 
卡舒吉先後做過沙特英文報紙《阿拉伯新聞報》副總編輯同阿拉伯文嘅《國家報》總編輯，亦做過開得半日嘅巴林阿拉伯新聞頻道總經理。

遇害 
2018年10月2號，卡舒吉去沙特駐伊斯坦堡總領事館辦事。佢入去之後冇再返出來，就噉失蹤。土耳其差人匿名消息話佢喺大使館俾人謀殺同分屍。初時沙特政府話卡舒吉喺同一日已離開大使館，18號後改口話佢喺入面同人爭執之後死咗。

卡舒吉之死引發中東政治紛爭。美國總統當勞侵初時表示信賴沙特政府處理，但喺23號轉口風，指責沙特嘅解釋話卡舒吉係意外勒死，係「最屎嘅掩飾」。沙特王儲穆罕默德賓薩勒曼聲稱會追究殺人兇手。

Visual guide on Jamal disappearance
 卡舒吉幫華盛頓郵報寫嘅專欄

沙地阿剌伯人
記者
印第安納州立大學舊生
被殺者